30 000 hamburgers later …Donald Gorske en sy 30 000ste Big Mac-burger Donald Gorske het ŉ wêreldrekord opgestel toe hy 30 000 McDonald’s Big Mac-burgers verorber het. Gorske het Vrydag die rekord in Wisconsin, VSA opgestel en was omring deur sy vriende en familie toe hy die 30 000ste McDonald’s-burger geëet het. Hy het al minstens twee van dié Big Mac-burgers per dag sedert 1972. Hy bêre boonop die boksies, kwitansies en omhulsels as bewyse. “Toe ek die eerste keer ŉ Big Mac gehap het, was dit die beste kos wat ek nog ooit geproe het. Ek het geweet ek gaan elke dag een eet!” het hy gesê. Donald se naam is ok in die Guinness-wêreldrekordboek opgeteken en hy is ook in die fliek Super Size Me te sien. Ná sy rekord Vrydag het Donald gesê hy sien klaar uit na die volgende mylpaal en hy is nie van plan om binnekort op te hou nie. Hy het almal ook gerusgestel – daar is niks fout met sy gewig of cholesterolvlakke nie – om die waarheid te sê, hy het 2.2 kg verloor sedert sy laaste rekord!